[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Adams yn siomedig ar o\u0302l i fuddugoliaeth dros y Springboks lithro o afael Cymru"}, {"text_idx": "#000003", "text": "Mae Josh Adams yn credu fod Cymru wedi dangos fod ganddynt y gallu i drechu De Affrica, ond fod angen bod yn fwy clinigol wrth ymosod yn erbyn pencampwyr y byd."}, {"text_idx": "#000005", "text": "Yn siarad gyda Prime Video ar o\u0302l yr ornest, roedd seren Caerdydd, Adams, yn falch o weld ei di\u0302m yn mynd ben-ben a\u0302 pencampwyr y byd ond yn siomedig nad oeddent wedi cipio\u2019r fuddugoliaeth."}, {"text_idx": "#000006", "text": "\u201cFi wedi colli yn erbyn De Affrica cwpwl o weithiau nawr gyda cyfanswm o rhyw naw pwynt rhwng y gemau,\u201d meddai\u2019r asgellwr, oedd hefyd yn rhan o garfan y Llewod ar y daith i De Affrica dros yr Haf."}, {"text_idx": "#000007", "text": "\u201cMae De Affrica yn di\u0302m corfforol iawn ond ni\u2019n credu mai ni oedd y ti\u0302m gorau am y rhan fwyaf o\u2019r ge\u0302m yna."}, {"text_idx": "#000008", "text": "\u201cOnd yn y 10 munud olaf fe gollon ni\u2019r ge\u0302m pan daeth hi\u2019n arm-wrestle."}, {"text_idx": "#000009", "text": "\u201cNi\u2019n gwybod beth sydd i ddod gan De Affrica - ge\u0302m cicio cywir a fe wnaethant wneud hynny\u2019n dda."}, {"text_idx": "#000010", "text": "\u201cOnd fi\u2019n siomedig bod ni heb allu ennill y ge\u0302m yna heddiw."}, {"text_idx": "#000011", "text": "\u201cYr ateb i ni yw bod yn fwy clinigol. O\u2019n ni ddim yn clinical pan oedd hi\u2019n amser i ni fod."}, {"text_idx": "#000012", "text": "\u201cO\u2019n ni\u2019n creu y cyfleuon i ni chwarae, a fe wnaeth y tywydd chwarae ei ran gyda\u2019r be\u0302l yn yr awyr am lot o\u2019r ge\u0302m."}, {"text_idx": "#000013", "text": "\u201cOnd, os ydym ni fel ti\u0302m am symud ymlaen bydd rhai i ni gymryd y cyfleuon ni\u2019n cael.\u201d"}, {"text_idx": "#000014", "text": "Mae tocynnau ar gael NAWR i wylio Cymru yn herio Ffiji dydd Sadwrn, gan gychwyn o \u00a310 yn unig. Am fwy o wybodaeth, cysylltwch a\u0302 [email protected] neu ffoniwch 029 20 30 20 30 (9yb - 5yh)"}, {"text_idx": "#000015", "text": "Bydd giatiau Parc yr Arfau ar agor unwaith eto wythnos yma ar gyfer Pentre'r Cefnogwyr Swyddogol Guinness. Ymunwch a\u0302 ni yng nghalon y brifddinas o 11yb dydd Sul ar gyfer cerddoriaeth byw, digon o fwyd a diod a darllediad byw o gemau rygbi'r prynhawn."}, {"text_idx": "#000019", "text": "Cardiff trio start Six Nations opener"}, {"text_idx": "#000020", "text": "Subscribe to our recap newsletter:"}, {"text_idx": "#000021", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]